ทองคำปิดลบ 9 ดอลลาร์
สัญญาทองคำตลาดนิวยอร์กปิดร่วงลง 9 ดอลลาร์ จาก เงินดอลล์แข็ง,ตลาดหุ้นร่วง
30 ต.ค. 2565

สัญญาทองคำตลาดนิวยอร์กปิดร่วงลง 9 ดอลลาร์ จาก เงินดอลล์แข็ง,ตลาดหุ้นร่วง
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 9 ดอลลาร์ หรือ 0.5% ปิดที่ 1,756.1 ดอลลาร์/ออนซ์ หลังจากเคลื่อนตัวในช่วง 1761.5 - 1753 ดอลลาร์
ตลาดหุ้นและสินทรัพย์เสี่ยงประเภทอื่นๆ ปรับตัวลดลงเมื่อคืนนี้ เนื่องจากนักลงทุนจำนวนมากไม่ต้องการเข้าเสี่ยงก่อนที่จะรับทราบผลว่ารัฐสภากรีซจะลงมติไว้วางใจนายจอร์จ ปาปันเดรอู นายกรัฐมนตรีกรีซหรือไม่ ซึ่งการลงมติดังกล่าวจะมีขึ้นหลังจากตลาดทองคำนิวยอร์กปิดทำการแล้ว
สกุลเงินดอลลาร์สหรัฐแข็งค่าขึ้น จากการที่นักลงทุนกังวลว่า สถานการณ์ที่ผันผวนในประเทศกรีซอาจส่งผลกระทบต่อแผนการควบคุมวิกฤตหนี้ของยุโรป นอกจากนี้ ดอลลาร์สหรัฐยังแข็งค่าขึ้นหลังจากกระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรเดือนต.ค.เพิ่มขึ้นเพียง 80,000 ตำแหน่ง น้อยกว่าที่นักวิเคราะห์คาดว่าจะเพิ่มขึ้น 100,000 ตำแหน่ง